Klokken 11.30 præsenterer Divisionsforeningen en ny hovedsponsor til Superligaen, og tipsbladet.dk erfarer, at det bliver et forsikringsselskab med telefonnummeret 70 12 14 16. Det lader altså til, at Superligaen har haft gejsten, ringet til Alka på 70 12 14 16 og lavet en aftale om, at forsikringsselskabet skal være hovedsponsor og navnesponsor for Danmarks bedste fodboldrække fremover.

Superligaen skifter navn til noget, der involverer Alka. Men Divisionsforeningen beholder stadig dele af navnet, hvorfor et godt bud på et nyt navn er Alka Superliga.

Læs også: Superligaen skal have nyt navn

Tidligere har SAS, Faxe Kondi og Coca Cola været hoved- og navnesponsor for Superligaen, der har eksisteret siden 1991, hvor det inden blot hed 1. Division. Det sidste stykke tid har Superligaen dog været uden navnesponsor, og Divisionsforeningen har lavet et stort stykke arbejde for at brande navnet "Superligaen".

Derfor har det også været et ønske fra Divisionsforeningen, at dele af navnet er bevaret i den aftale, der er indgået med forsikringsselskabet Alka.